OpenLLM-France/wikimedia huggingface dataset:
# Nyandú comú

El nyandú comú (Rhea americana), nom que prové del guaraní i significa "aranya", és un gran ocell no volador de la família dels reids (Rheidae) que habita planures amb herba i matollars oberts del sud de Sud-amèrica, al nord i est de Bolívia, el Paraguai, meitat sud del Brasil, Uruguai i nord de l'Argentina. El seu nom comú es fa extensiu a l'altre membre de la família, el nyandú de la Patagònia.

## Subespècies

Segons l'IOC World Bird List, VERSION 7.2, aquesta espècie està formada per 5 subespècies:
* Rhea americana americana (Linnaeus, 1758):, que habita els camps septentrionals i orientals del Brasil.
* Rhea americana intermedia Rothschild et Chubb, C, 1914, que habita Rio Grande do Sul (una província brasilera) i l'Uruguai.
* Rhea americana nobilis Brodkorb, 1939, que habita la part oriental del Paraguai.
* Rhea americana araneipes Brodkorb, 1938, que habita des del Paraguai a Bolívia i la província brasilera Mato Grosso.
* Rhea americana albescens Lynch et Holmberg, 1878, que habita des de l'Argentina meridional a la província de Río Negro.

## Referències

* ↑ Bologna, Gianfranco; Bull, John L. Simon and Schuster's Guide to birds of the world (en engita). New York : Simon and Schuster, 1981. ISBN 978-0-671-42235-6.
* ↑ Leite, Marcela Adriana de Souza; Codenotti, Thaïs Leiroz «Comportamento parental de machos da Ema Rhea americana (Linnaeus, 1758), em ambiente natural, no Rio Grande do Sul» (en portuguès). Revista de Etologia, 7, 1, 01-06-2005, pàg. 43–47. ISSN: 1517-2805.
* ↑ Parizzi, R. C.; Santos, J. M.; Oliveira, M. F.; Maia, M. O.; Sousa, J. A. «Macroscopic and Microscopic Anatomy of the Oviduct in the Sexually Mature Rhea ( Rhea americana )» (en anglès). Anatomia, Histologia, Embryologia, 37, 3, 01-06-2008, pàg. 169–176. DOI: 10.1111/j.1439-0264.2007.00822.x. ISSN: 0340-2096.
* ↑ Reboreda, Juan C.; Fernandez, Gustavo J. «Sexual, Seasonal and Group Size Differences in the Allocation of Time between Vigilance and Feeding in the Greater Rhea, Rhea americana» (en anglès). Ethology, 103, 3, 01-03-1997, pàg. 198–207. DOI: 10.1111/j.1439-0310.1997.tb00116.x. ISSN: 0179-1613.
# Darren Aronofsky

Darren Aronofsky (Brooklyn, Ciutat de Nova York, 12 de febrer de 1969) és un director de cinema, guionista i productor estatunidenc.

## Biografia

Nascut el 12 de febrer de 1969 al barri novaiorquès de Brooklyn, pertanyé a una família tradicional jueva, i ja de ben petit s'interessà per l'art. Entrà a la Universitat Harvard on estudià tècniques de realització i producció. A la universitat, coincidí amb Sean Gullette, amb qui rodaria el projecte de final de carrera, Supermarket Sweep l'any 1991. Aquest treball fou finalista a la Student Academy Awards.
El febrer de 1996, aconseguí reunir 60.000 dòlars, quantitat suficient per dur a terme el seu primer llargmetratge π, que esdevindrà un veritable èxit, guanyador de nombrosos premis i per molts crítics del moment fou una de les 10 millors pel·lícules de l'any.
L'any 2000 continuà sorprenent amb Rèquiem per un somni, un film realment xocant que tracta les drogues com pseudoprecursors cap a l'èxit i clars guies cap a l'autodestrucció. The Fountain fou el seu següent projecte, un film fantàstic ple de poesia tan lírica com visual on actuen actors com Hugh Jackman i Rachel Weisz (actual companya sentimental del director). El luchador 2008 L'any 2010 s'estrena Cigne negre. Noé 2014.
Actualment és considerat per molts un gran director de cinema de culte.

## Filmografia
### Pel·lícules

| Any | Pel·lícula | Director | Productor | Guionista | Altres | Notes |
| 1998 | π | Sí | | Sí | Sí | Assistant positive cutter |
| 2000 | Rèquiem per un somni | Sí | | Sí | Sí | Visitor (uncredited cameo) |
| 2002 | Below | | Sí | Sí | | |
| 2006 | The Fountain | Sí | | Sí | | Nominació − Lleó d'Or |
| 2008 | El lluitador | Sí | Sí | | | Lleó d'Or |
| 2010 | Black Swan | Sí | Sí | | | Nominació − Oscar al millor director Nominació − Globus d'Or al millor director Nominació − BAFTA al millor director |
| 2014 | Noah | Sí | Sí | Sí | | |

### Curtmetratges no distribuïts

| Any | Pel·lícula | Director | Productor | Guionista |
| 1991 | Supermarket Sweep | Sí | | Sí |
| 1991 | Fortune Cookie | Sí | Sí | |
| 1993 | Protozoa | Sí | | Sí |
| 1994 | No Time | Sí | | |

## Enllaços externs

* Web oficial de Darren Aronofsky Arxivat 2008-09-13 a Wayback Machine. (anglès)
* Blog oficial de Darren Aronosky (anglès)
* Darren Aronofsky Films a "Tumblr" (anglès)
* Darren Aronofsky Online (zona dels fans) (anglès)
* MySpace de Darren Aronofsky Arxivat 2007-10-20 a Wayback Machine. (anglès)

## Referències

* ↑ Lerman, Gabriel «Sempre hi ha gent molesta amb el cinema bíblic». La Vanguardia, 04-04-2014 [Consulta: 23 maig 2014].
# Llengües de les Filipines

A les Filipines es parlen més de 170 llengües, gairebé totes del grup filipí dins de la família austronèsia. Només dues, el filipí i l'anglès, són oficials a tot el país.
A més del filipí, que és l'idioma de la capital, Manila, i de l'illa de Luzon, coexisteixen més de 170 llengües autòctones d'origen malaiopolinesi (en particular la major part de llengües de les Filipines d'origen austronesi semblen constituir un grup filogenètic anomenat filipí). Les més importants per nombre de parlants al país són:
* Tagal o filipí: 22.000.000 principalment a Luzon
* Cebuà: 20.000.000 principalment a les Bisaies Centrals i a Mindanao
* Ilocano: 7.700.000 a Luzon i a altres illes
* Ilongo: 7.000.000 a les Bisaies Occidentals
* Bicol: 3.700.000 a Regió de Bicol
* Samarà: 3.100.000 principalment a Samar.
Es parlen altres llengües minoritàries per influència de comunitats d'immigrants i per motivacions històriques, com el castellà, chavacano (mescla de castellà amb llengües autòctones de les Filipines), xinès, japonès, malai, coreà i algunes llengües indostàniques.

## El castellà

El castellà fa algunes dècades que deixà de ser primera llengua, com a segona o tercera llengua és encara parlat per força persones d'edat avançada. El chavacano és una llengua criolla espanyola parlada per 1,6 milions de persones a les províncies de Zamboanga, Zamboanga del Nord, Zamboanga Sibugay, Zamboanga del Sud, Basilan, Cavite, Cotabato, Davao i Tawi-Tawi.
El 1593 es fundà el primer diari en castellà. Una gran porció de la història colonial de les Filipines s'escriu en castellà fins ben entrat el segle xx. Molts títols de terres, contractes, diaris i literatura, i àdhuc noms propis i cognoms encara es redacten en castellà. Hi ha aproximadament 5.000 arrels castellanes en filipí i al voltant de 6.000 arrels castellanes en bisai i en altres dialectes.
El nombre de parlants amb capacitat de comunicació en castellà varia segons les fonts; algunes l'eleven a quatre milions, mentre que d'altres, més pessimistes, el situen en només uns milers. En efecte, el nombre de parlants nadius de castellà ha decaigut des de mitjans del segle XX a causa de la sistemàtica política de descastellanització.
# Faust Socini

Faust Socini (5 de desembre de 1539 - 4 de març de 1604) fou un reformador antitrinitari italià.
Nascut a Siena, en una família acomodada, cosa que li va permetre dedicar-se íntegrament als estudis. Influït pel seu oncle Lelio Socino (1529-1562), va desenvolupar una teologia racionalista basada en el rebuig de la Trinitat, que arribaria a ser coneguda posteriorment com a socinianisme. Des de 1580 residí a Polònia, on va ser el pensador més influent de l'església antitrinitària dels Germans Polacs, de teologia servetiana i anabaptista, malgrat que mai arribà a ser-ne membre per negar-se a ser batejat de nou. Casat en 1586 amb Elizabeth Morsztyn, va tenir una filla i enviudà l'any següent. Després de ser assaltat i colpejat brutalment per estudiants catòlics el 1594, la seva salut quedà greument tocada. Morí deu anys després a Luslawice (Polonia). Les seves obres escrites són principalment comentaris sobre els evangelis i correspondència. El seu pensament teològic quedà resumit pels seus seguidors en el Catecisme Racovià (1609). La teologia sociniana es considera l'origen de l'unitarisme.

## Referències

* ↑ «Faust Socini». Gran Enciclopèdia Catalana. Barcelona: Grup Enciclopèdia Catalana.
# Sekhet

Sekhet és un cràter sobre la superfície del planeta nan Ceres, situat amb el sistema de coordenades planetocèntriques a -63.92 ° de latitud nord i 261.28 ° de longitud est. Fa un diàmetre de 40 km. El nom va ser fet oficial per la UAI el 14 de desembre del 2015 i fa referència a Sekhet, epítet de la deessa egípcia Isis en el seu paper de protectora dels camps i terres conreades.

## Referències

* ↑ "Sekhet". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Vaucheria litorea

Vaucheria litorea és una alga verda-groga que creix en forma de filaments. A més, és una espècie comuna intermareal d'aigües costaneres i de pantans salobres de l'oceà Atlàntic nord al llarg de les costes d'Europa i Amèrica del Nord. Així mateix pot trobar-se a l'est de l'oceà Pacífic, a les costes de l'estat de Washington. També és capaç de tolerar una gamma gran de salinitats, fent-lo eurihalí. Com la major part d'algues, V. litorea obté la seva energia per la fotosíntesi que passa en els seus cloroplasts. Aquests orgànuls de V. litorea contenen els següents pigments fotosintètics: clorofil·la a, clorofil·la c, ß-carotè, i el carotenoide diadinoxantina. V. litorea és consumit per la bavosa de mar Elysia chlorotica, però és digerit només parcialment per conservar els cloroplasts en un procés anomenat cleptoplàstia. El llimac de mar s'alimenta, conservant els cloroplasts en l'emmagatzematge de cèl·lules al llarg de la via digestiva del llimac. Aquests orgànuls segueixen fotosintetitzant, proporcionant energia a la bavosa, i contribuint a la coloració insòlita d'aquesta per seva distribució a tot arreu del budell extensivament bifurcada.
# Hiroyuki Abe

Hiroyuki Abe (Prefectura de Nara, 5 de juliol de 1989) és un futbolista japonès que actualment juga de centrecampista al Kawasaki Frontale de la Lliga japonesa de futbol.

## Club

Va començar com a futbolista al Gamba Osaka i el seu actual club és el Shonan Bellmare.

## Selecció del Japó

Va debutar amb la selecció del Japó el 9 de desembre de 2017 contra la selecció de Corea del Nord. Va disputar 3 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2017 | 3 | 0 |
| Total | 3 | 0 |

## Referències

* ↑ «Hiroyuki Abe Gamba Osaka Player Profile». Gamba Osaka. Arxivat de l'original el 6 març 2016. [Consulta: 6 març 2016].
* ↑ «Gamba Osaka Players». Gamba Osaka. Arxivat de l'original el 12 gener 2014. [Consulta: 12 gener 2014].
* ↑ Japan National Football Team Database (japonès)
* ↑ «Hiroyuki Abe Soccerway Statistics». Soccerway. [Consulta: 12 gener 2014].
* ↑ National Football Teams
# Haller (Luxemburg)

Haller (en luxemburguès: Haler; en alemany: Haller) és una vila de la comuna de Waldbillig, situada al districte de Grevenmacher del cantó d'Echternach. Està a uns 25 km de distància de la ciutat de Luxemburg.

## Referències

* ↑ «Haller». [Consulta: 24 octubre 2015].
# Lexington (Oklahoma)

Lexington és una ciutat dels Estats Units a l'estat d'Oklahoma. Segons el cens del 2000 tenia 2.086 habitants.

## Demografia

Segons el cens del 2000, Lexington tenia 2.086 habitants, 761 habitatges, i 541 famílies. La densitat de població era de 378,1 habitants per km².
Dels 761 habitatges en un 36,9% hi vivien nens de menys de 18 anys, en un 53,5% hi vivien parelles casades, en un 13,5% dones solteres, i en un 28,8% no eren unitats familiars. En el 25,5% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,06.
Per edats la població es repartia de la següent manera: un 26,8% tenia menys de 18 anys, un 9,4% entre 18 i 24, un 27,5% entre 25 i 44, un 19,6% de 45 a 60 i un 16,7% 65 anys o més.
L'edat mediana era de 35 anys. Per cada 100 dones de 18 o més anys hi havia 86,4 homes.
La renda mediana per habitatge era de 27.538 $ i la renda mediana per família de 32.155 $. Els homes tenien una renda mediana de 27.292 $ mentre que les dones 20.000 $. La renda per capita de la població era de 13.322 $. Entorn del 13,1% de les famílies i el 15,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lexington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Lexington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Federació de societats esportives de Barcelona

La Federació de societats esportives de Barcelona fou una associació paraigua creada a Barcelona el 16 de desembre 1911 i presidida per Francesc de Moxó i de Sentmenat (1880-1920). Va ser la primera organització paraigua de Catalunya en el camp esportiu. En aplegar les entitats esportives barcelonines volia organitzar festivals conjunts i servir d’interlocutor davant l’Ajuntament i canalitzar les subvencions.
Els membres fundadors foren el Reial Automòbil Club, Reial Polo Club, Societat Hípica de Barcelona, Reial Associació de Caçadors de Barcelona, Secció d’Esports Muntanya del Centre Excursionista de Catalunya, Reial Club Nàutic, Associació de Clubs de Lawn-Tennis, Unió Velocipèdica Espanyola, Reial Societat Columbòfila de Catalunya, Club Natació Barcelona, Tir Nacional, Federació Catalana de Clubs de Foot-ball, Sport Basc i Foment d’Esgrima.
El 1913 va organitzar una conferència «Espanya i els Jocs Olímpics» per a promoure la candidatura de Barcelona a l'organització dels jocs.

## Referències

* 1 2 «Federació de Societats Esportives de Barcelona». Enciclopèdia de l'esport català. Grup Enciclopèdia. [Consulta: 13 agost 2022].
* ↑ «Revista de Sports diversos: La federación de Sociedades Deportivas» (en castellà). Stadium, 239, 29-12-1917, pàg. 835.
* ↑ «Federació de Societats Esportives». L’associacionisme a Catalunya als segles XIX i XX. Museu d'Història de Catalunya, s.d. [Consulta: 13 agost 2022].

## Bibliografia

* Santacana i Torres, Carles. La Mancomunitat de Catalunya i la política esportiva. Barcelona: Consell Català de l'Esport, 2004, p. 87. ISBN 84-393-6313-3.
# Dr. Phlox

El Dr. Phlox és un personatge de la sèrie de ciència-ficció Star Trek: Enterprise interpretat per John Billingsley. Phlox és un alienígena denobulà que fa de metge a la nau Enterprise (NX-01).
El Dr. Phlox és una persona agradable que sempre mira el costat bo de les coses i vol ser amic de tothom. És molt curiós i sempre vol aprendre; aquesta curiositat, juntament amb la gran capacitat d'aprenentatge que té, ha comportat que sigui doctorat en moltes de les branques de la medicina (6 títols d'interespècies veterinàries, Odontologia, Hematologia, Botànica, Psicologia…) i de moltes espècies. Com tots els denobulans, el doctor Phlox gairebé no dorm (exceptuant la setmana d'hivernació) per la qual cosa està treballant gran part del dia. Té una gran quantitat d'animals a la infermeria, que fa servir per a guarir la tripulació.

## Referències

* ↑ Vint-i-sisè capítol de la primera temporada de Star Trek: Enterprise Shockwave
* ↑ Cinquè capítol de la segona temporada de Star Trek: Enterprise A Night In Sickbay

## Enllaços externs

* Web oficial - Phlox (anglès)
* Memory Alpha - Phlox (anglès)
# Halina Poświatowska

Halina Poświatowska (Częstochowa, 9 de maig de 1935 - Varsòvia, 11 d'octubre de 1967) fou una poeta polonesa.

## Vida

Les condicions de la guerra li provocaren una malaltia cardíaca; la seva ciutat fou alliberada quan ella tenia nou anys i passà un temps amagada amb la seva família en un soterrani fred i humit, cosa que malmeté la seva salut amb angines i probablement una endocarditis infecciosa. Passà una part de la seva vida en sanatoris i en un d'ells conegué el seu marit, Adolf Ryszard Poświatowski, amb qui es casà el 30 d'abril de 1954, però que moriria dos anys més tard, de manera que Halina quedà vídua als 21 anys.
El 1958, amb l'ajuda econòmica dels polonesos americans, feu un viatge als Estats Units per a ser operada del cor, cosa que li allargà la vida durant 9 anys. No tornà immediatament a Polònia sinó que es matriculà al Smith College a Northampton, Massachusetts, on, malgrat que al començament ni tan sols parlava anglès, va completar els estudis en tres anys. Després retornà a Polònia i es va matricular de Filosofia a la Universitat Jagellònica; el 1963 defensà el seu treball de màster en filosofia, però no arribà a completar el doctorat.
El 1967 fou operada novament del cor i morí 8 dies després. Fou enterrada al cementiri de Sant Roch, junt amb el seu marit.
El 9 de maig de 2007 s'inaugurà un museu, anomenat "Casa de la poesia" (Dom poezji), en honor seu a la casa familiar.

## Obra

Halina Poświatowska va debutar com a poeta el 1956 amb la publicació de dos poemes en un diari local. El seu primer poemari, Hymn bałwochwalczy ("Himne idolàtric"), es va publicar el 1957, seguit de Dzień dzisiejszy ("Avui") el 1963, Oda do rąk ("Oda a les mans") el 1966 i, pòstumament, el 1968, Jeszcze jedno wspomnienie ("Un record més"). Després de la seva mort, es van trobar molts textos inèdits a la finca. L'últim any de la seva vida es va publicar la seva autobiografia Opowieść dla przyjaciela ("Conte per a un amic").
La seva obra completa s'ha publicat amb el títol Dzieła ("Obres") en quatre volums a l'editorial Wydawnictwo Literackie, de Cracòvia, el 1997. Els primers dos volums reuneixen la seva obra poètica, i, els altres dos, prosa i correspondència.

## Bibliografia

* Grażyna Borkowska, Nierozważna i nieromantyczna. O Halinie Poświatowskiej ["Temerària i gens romàntica. Sobre Halina Poświatowska"], Cracòvia: Wydawnictwo Literackie, 2001, 204 p. ISBN 8308031498. (polonès)
* Kalina Błażejowska, Uparte serce ["Un cor tossut"], Cracòvia: Wydawnictwo Znak, 2014, 338 p, ISBN 9788324029952 (polonès)

## Referències

* ↑ De soltera, Halina Myga. En el llibre de batejos consta com a Helena Myga, ja que el capellà feu posar un nom de santa. Ella es va fer modificar oficialment el nom després.

## Enllaços externs

* Lloc web del museu Halina Poświatowska, "Casa de la poesia" (polonès) Amb una biografia i altres materials.
# Lexington (Tennessee)

Lexington és una població dels Estats Units a l'estat de Tennessee. Segons el cens del 2003 tenia 7.472 habitants.

## Demografia

Segons el cens del 2000, Lexington tenia 7.393 habitants, 3.039 habitatges, i 2.036 famílies. La densitat de població era de 247,4 habitants/km².
Dels 3.039 habitatges en un 31,2% hi vivien nens de menys de 18 anys, en un 48,8% hi vivien parelles casades, en un 14,5% dones solteres, i en un 33% no eren unitats familiars. En el 30,4% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,88.
Per edats la població es repartia de la següent manera: un 24% tenia menys de 18 anys, un 8,4% entre 18 i 24, un 28,3% entre 25 i 44, un 22,3% de 45 a 60 i un 17% 65 anys o més.
L'edat mediana era de 38 anys. Per cada 100 dones de 18 o més anys hi havia 80,7 homes.
La renda mediana per habitatge era de 29.725$ i la renda mediana per família de 41.429$. Els homes tenien una renda mediana de 31.558$ mentre que les dones 23.212$. La renda per capita de la població era de 18.368$. Entorn del 10,2% de les famílies i el 13,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lexington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Lexington». American Fact Finder. Oficina del Cens dels Estats Units, 12-01-2010.
# Eugenio Bustingorri Oiz

Eugenio Bustingorri Oiz, nascut el 28 de desembre de 1963 a Zulueta (Navarra), és un exfutbolista navarrès.
Debuta en Primera divisió el 23 de gener de 1983 amb la samarreta rojilla davant el València CF. Ha estat els 12 anys de la seva carrera esportiva en l'equip navarrès, excepte una temporada que va jugar en l'Atlètic de Madrid.
En 1991 va portar a Osasuna a la Copa de la UEFA en guanyar 0-1 al RCD Espanyol, per segon any consecutiu i acabant en la quarta posada de la lliga. Eixe mateix any va aconseguir ficar-se en les semifinals de la Copa de la UEFA.

## Trajectòria

* Osasuna (1982 - 1989)
* Atlético de Madrid (1989 - 1990)
* Osasuna (1991-1994)
* CD Izarra (1994-1995)

## Enllaços externs

* Estadístiques
# Himiko (cràter)

Himiko és un cràter d'impacte en el planeta Venus de 36,6 km de diàmetre. Porta el nom de Himiko (c. 170-248), reina japonesa, i el seu nom va ser aprovat per la Unió Astronòmica Internacional el 1991.

## Referències

* ↑ «Himiko». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Desintoxicació (medicina alternativa)

La desintoxicació ((sovint escurçada a l'anglicisme detox) o depuració (i de vegades anomenada neteja corporal) és un tipus de tractament de medicina alternativa que té com a objectiu alliberar el cos de "toxines" no especificades, substàncies que els defensors afirmen que s'acumulen al cos al llarg del temps i tenen efectes indesitjables a curt o llarg termini sobre la salut individual. Les activitats habitualment associades amb la desintoxicació inclouen dieta de desintoxicació, dejuni, consumir exclusivament o evitar de consumir aliments específics (com ara greixos, carbohidrats, fruites, verdures, sucs, herbes), neteja de còlon, teràpia de quelació, certs tipus de teràpia intravenosa i l'eliminació de les obturacions dentals que contenen amalgama.
Científics i organitzacions sanitàries han criticat el concepte de desintoxicació per la seva base científica poc sòlida i per la manca d'evidència de les afirmacions fetes. Les "toxines" solen romandre sense definir, amb poca o cap evidència d'acumulació de tòxics en el pacient. L'organització britànica Sense about Science ha descrit algunes dietes de desintoxicació i productes comercials com "una pèrdua de temps i diners", mentre que la British Dietetic Association va qualificar la idea de "ximpleria" i de "mite de màrqueting". Dara Mohammadi resumeix "desintoxicació" com "una estafa [...] un concepte pseudomèdic dissenyat per vendre't coses", i Edzard Ernst, professor emèrit de medicina complementària, ho descriu com un terme per a tractaments mèdics convencionals per a la drogoaddicció que ha estat "segrestat per empresaris i xarlatans per vendre un tractament fals".

## Referències

* ↑ Klein, AV; Kiat, H «Detox diets for toxin elimination and weight management: a critical review of the evidence.». Journal of Human Nutrition and Dietetics, vol. 28, 6, December 2015, pàg. 675–86. DOI: 10.1111/jhn.12286. PMID: 25522674.
* ↑ «Detox press release». Sense about Science. Arxivat de l'original el 26 August 2013. [Consulta: 10 abril 2013].
* ↑ Porter, Sian. «Detox Diets». British Dietetic Association, 01-05-2016.
* ↑ Mohammadi, Dara «You can't detox your body. It's a myth. So how do you get healthy?». The Guardian. Guardian News & Media Limited, 5 December 2014. «[...] detoxing – the idea that you can flush your system of impurities and leave your organs squeaky clean and raring to go – is a scam. It's a pseudo-medical concept designed to sell you things.»